**Poziv za volontiranje na projektu “Stariji brat, starija sestra”**

Udruženje “NAŠA DJECA” Zenica poziva sve zainteresovane volontere da se prijave za volontiranje na projektu „Stariji brat, starija sestra“.

Stariji brat, starija sestra je mentorski program Fondacije za razvoj i podršku mentorskih programa namijenjen djeci osnovnoškolskog uzrasta, između 6 – 14 godine u kojem se povezuju djeca (mlađa sestra/brat) sa volonterom (stariji brat/sestra) s ciljem razvijanja kvalitetnog, brižnog i podržavajućeg odnosa. Taj se cilj ostvaruje putem dva oblika: rad volontera s djetetom i rad stručnjaka s volonterima. Volonteri se osnažuju za mentorski rad s djecom i kvalitetno provode svoje slobodno vrijeme, te imaju mogućnost jačanja socijalnih vještina.

***Ako želiš jednom djetetu…***

* biti prijatelj i na taj način mu priuštiti lijepe, radosne i posebne trenutke u životu
* pružiti podršku, izgraditi odnos povjerenja i pomoći da se zdravo razvija unatoč teškoj porodičnoj situaciji
* omogućiti da kroz druženje sa tobom na lijep i koristan način provede dio svog slobodnog vremena
* omogućiti da kroz druženje sa drugom djecom i volonterima širi svoju socijalnu mrežu

***Ako si …***

* od 20 do 35 godina starosti
* spreman/na na 20 sati mjesečno volonterskog rada

… Onda si spreman/na da i ti budeš volonter/ka projekta *Stariji brat, starija sestra*…

***Volonterski angažman u projektu „Stariji brat, starija sestra“ obuhvata***

* edukaciju koja će te pripremiti za tvoju ulogu „starije sestre ili starijeg brata“
* sedmično druženje sa djetetom tokom jedne školske godine
* savjetodavne sastanke sa stručnjakom u grupi volontera, s ciljem pružanja podrške u radu sa djecom
* podršku stručnog saradnika
* druženje sa drugom djecom i volonterima kroz radionice, izlete, posjete kulturnim i sportskim događajima

***Kako se prijavit*i*?***

Ispuni aplikaciju i pošalji je na e-mail adresu **adna.ndjecaze@yahoo.com**